CELEX: 32012R0803
Language: lv
Date: 2012-09-07 00:00:00
Title: Komisijas Īstenošanas regula (ES) Nr. 803/2012 ( 2012. gada 7. septembris ), ar ko 177. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

8.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 244/5
            
         KOMISIJAS ĪSTENOŠANAS REGULA (ES) Nr. 803/2012
   (2012. gada 7. septembris),
   ar ko 177. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:
   
               (1)
            
            
               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Organizācijas Drošības padomes Sankciju komiteja 2012. gada 28. augustā nolēma svītrot divas fiziskās personas no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana.
            
         
               (3)
            
            
               Tādēļ attiecīgi būtu jāatjaunina Regulas (EK) Nr. 881/2002 I pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. septembrī
      
         
            Komisijas un tās priekšsēdētāja vārdā –
         
            Ārpolitikas instrumentu dienesta vadītājs
         
      
   
   
      (1)  OV L 139, 29.5.2002., 9. lpp.
   
      PIELIKUMS
      Regulas (EK) Nr. 881/2002 I pielikumu groza šādi:
      sadaļā „Fiziskās personas” svītro šādus ierakstus:
      
                  (a)
               
               
                  
                     “Lotfi Ben Abdul Hamid Ben Ali Al-Rihani (alias a) Lofti ben Abdul Hamid ben Ali al-Rihani, b) Abderrahmane). Dzimšanas datums: 1.7.1977. Dzimšanas vieta: Tunisa, Tunisija. Valstspiederība: Tunisijas. Pases Nr.: L886177 (Tunisijas pase, izdota 14.12.1998., derīga līdz 13.12.2003.). Cita informācija: mātes vārds ir Habibah al-Sahrawi. Regulas 2.a panta 4. punkta b) apakšpunktā minētais paziņošanas datums: 12.11.2003.”
                  
               
            
                  (b)
               
               
                  
                     “Ahmed El Bouhali (alias Abu Katada). Adrese: Nr. 43 Rue Essadr El Aadam, Larache, Maroka. Dzimšanas datums: 31.5.1963. Dzimšanas vieta: Ould Yahia, Sidi Kacem, Maroka. Valstspiederība: Marokas. Valsts identifikācijas Nr.: G 0151108 (Marokas valsts identifikacijas karte izdota 1982. gada 4. martā, Larache, Marokā). a) Itālijas nodokļu maksātāja kods LBHHMD63E31Z330M; b) tēva vārds ir Mohamed Mohamed; c) mātes vārds ir Sfia Sellam; d) saskaņa ar ziņojumiem miris Afganistānā. 2.a panta 4. punkta b) apakšpunktā minētais paziņošanas datums: 29.7.2005.”